Diari Oficial de la Generalitat Valenciana


Sumari del DOGV 4441, del 17-02-2003 (2003/1723)

RESOLUCIÓ de 10 de febrer de 2003, de la Direcció General de Justícia, per la qual s'aprova la constitució definitiva de borses de treball per a la provisió de vacants dels cossos d'oficials, auxiliars i agents de l'administració de justícia a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4441

Data del DOGV
:   17-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1723


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 10 de febrer de 2003, de la Direcció General de Justícia, per la qual s'aprova la constitució definitiva de borses de treball per a la provisió de vacants dels cossos d'oficials, auxiliars i agents de l'administració de justícia a la Comunitat Valenciana. [2003/M1723]
  
Per Resolució d'esta Direcció General de Justícia, de data 25 de juny de 2002, i en aplicació de l'Orde de la Conselleria de Justícia i Administracions Públiques, de l'11 de juny de 2002, es va obrir convocatòria pública per a la constitució de borses de treball per a la provisió de vacants dels cossos d'oficials, auxiliars i agents de l'administració de justícia, a la Comunitat Valenciana.
  
En compliment del que disposa la base sisena de l'esmentada convocatòria, per resolucions d'esta Direcció General de Justícia de 26 de novembre i d'11 de desembre de 2002, es va aprovar la constitució provisional de les borses de treball, torn general i minusvàlids, respectivament, es va procedir a la seua exposició en els llocs indicats en la dita base, i s'obri el termini corresponent perquè les persones interessades pogueren reclamar sobre qualsevol de les dades contingudes en les llistes provisionals, així com optar per la borsa a què volgueren pertànyer, cas d'estar inclosos en més d'una.
  
Així mateix, la base sisena de la convocatòria establix que resoltes les reclamacions es publicaran les borses definitives seguint el mateix procediment que per a la resolució provisional.
  
En conseqüència, resolc:
  
Primer
  
Aprovar els llistats definitius de cada una de les borses de treball que es compon dels següents annexos:
  
ANNEX I
  
Admesos en la borsa de treball
  
ANNEX II
  
No admesos en la borsa de treball, per no obtindre puntuació suficient.
  
ANNEX III
  
Exclosos de la borsa de treball, pels motius que s'indiquen.
  
Segon
  
Publicar els llistats de cada una de les borses de treball, i trametre'ls per a la seua exposició al Tribunal Superior de Justícia de la Comunitat Valenciana, organitzacions sindicals i Direcció General de Justícia d'Alacant, Castelló i València.
  
Així mateix, es publicaran en la pàgina web de la Generalitat Valenciana (adreça: www.gva.es).
  
Tercer
  
Considerar desestimades les reclamacions formulades contra les resolucions provisionals de les borses de treball que no han sigut resoltes expressament, davant la publicació de la present resolució.
  
Quart
  
Declarar constituïdes les borses de treball per a la provisió de vacants dels cossos d'oficials, auxiliars i agents de l'administració de justícia de la Comunitat Valenciana, amb efectes des de l'1 de març de 2003.
  
Quint
  
Declarar tancades, amb efectes des del 28 de febrer de 2003, les borses de treball constituïdes per Resolució de 13 de novembre de 2000, d'esta Direcció General de Justícia.
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València en un termini de dos mesos, comptadors des del sendemà de la seua publicació, conforme amb el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administratiu. Tot això sense perjudici de la interposició de recurs potestatiu de reposició, davant de la Direcció General de Justícia en el termini d'un mes, comptador a partir del sendemà a la seua publicació, conforme el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.